Պաշտոնական Բաքուն վերջին օրերին հայտարարել էր Հայաստանի հետ Նախիջևանի սահմանին իբր արձանագրած հաջողությունների մասին: Ադրբեջանի պաշտպանության նախարարը նաև ասել է, թե բացի Նախիջևանի սահմանին հողատարածք «ազատագրելուց», ադրբեջանական զինված ուժերն այժմ «կարողանում են վերահսկել նաև Լաչին տանող ճանապարհը»: «Դա տակտիկապես կարևոր գործողություն էր, որն իրականացվել է մեր բանակի կողմից, և ես գոհ եմ արդյունքներից: Մենք վերահսկողության տակ վերցրինք Լաչին տանող ճանապարհը»,- ասել է Հասանովը: